ມີລາຍງານວ່າ ທະຫານ ຣັດເຊຍ ຍຶດເມືອງຊາຍແດນ ຂອງ ຢູເຄຣນ (ສະໄລດ໌/ວີດີໂອ)
ຢູ​ເຄ​ຣນລາຍງານວ່າ ເມືອງຊາຍແດນ Novoazovsk ໄດ້ຕົກຢູ່ໃນການຄວບຄຸມ ຂອງທະຫານຣັດເຊຍແລ້ວ ແລະເນໂຕ້ ກ່າວວ່າ ທະຫານຣັດເຊຍ 1000 ຄົນ ຢູ່ໃນດິນແດນຢູເຄຣນ.
ຢູເຄຣນ ກ່າວວ່າ ເມືອງຊາຍແດນທີ່ສຳຄັນ Novoazovsk ໃນ ພາກຕາເວັນອອກສຽງໃຕ້ຂອງປະເທດ ໄດ້ຕົກຢູພາຍໃຕ້ການ ຄວບຄຸມຂອງທະຫານຣັດເຊຍແລ້ວ ສະພາຮັກສາຄວາມປອດໄພແລະປ້ອງກັນປະເທດຂອງຢູເຄຣນ ປະກາດ ຂ່າວນີ້ໃຫ້ຮູ້ໃນວັນພະຫັດມື້ນີ້ ໂດຍຜ່ານທາງ Twitter ແລະກ່າວຕື່ມວ່າ ໝູ່ບ້ານຕ່າງໆໃນເຂດອ້ອມແອ້ມ ກໍໄດ້ຖືກຍຶດ ເອົາເຊັ່ນກັນ ປະທານາທິບໍດີ Petro Poroshenko ແຫ່ງຢູເຄຣນໄດ້ລົບລ້າງ ແຜນ ການໄປຢ້ຽມຢາມເທີກີຂອງທ່ານແລະຮຽກໃຫ້ເປີດກອງປະ ຊຸມສະພາຮັກສາຄວາມປອດໄພແລະປ້ອງກັນປະເທດ ເພື່ອທຳການໂອ້ລົມສົນທະນາຫາ ລືກັນກ່ຽວກັບສະຖານະການດັ່ງກ່າວ ບັນດາເຈົ້າໜ້າທີ່ຢູເຄຣນ ແລະຝ່າຍຕາເວັນຕົກ ໄດ້ມີຄວາມເປັນຫ່ວງ ທີ່ວ່າ ຣັດເຊຍ ກຳລັງເຂົ້າແຊກແຊງໂດຍກົງໃນວິກິດການທີ່ເກີດຂຶ້ນຢູ່ ໃນພາກຕາເວັນອອກຂອງຢູ ເຄຣນຊຶ່ງເປັນຂໍ້ກ່າວຫາທີ່ມົສກູ ປະຕິເສດຊ້ຳແລ້ວຊ້ຳອີກນັ້ນ ອົງການເພື່ອຄວາມປອດໄພ ແລະການຮ່ວມໄມ້ຮ່ວມມືໃນຢູໂຣບ ຫລື OSCE ກຳນົດ ຈະຈັດການພົບປະນັດພິເສດຂຶ້ນໃນວັນພະຫັດມື້ນີ້ເພື່ອໂອ້ລົມສົນທະນາກັນເລື້ອງການເຄື່ອນໄຫວຕ່າງໆທີ່ເກີດຂຶ້ນໃນຢູເຄຣນນັ້ນ ຄະນະຜູ້ຕາງໜ້າຂອງສະຫະລັດປະຈຳອົງ OSCE ກ່າວຢູ່ໃນ Twitter ວ່າ  ໃນຢູເຄຣນຈະເປັນຫົວຂໍ້ສຳຄັນທີ່ສຸດ ໃນລາຍການປະຊຸມກັນທີ່ນະຄອນວຽນນາ ໃນມື້ນີ້ ປະທານາທິບໍດີ Francois Hollande ແຫ່ງຝຣັ່ງ ກ່າວໃນວັນພະຫັດມື້ນີ້ວ່າ ມັນຈະເປັນ  ຖ້າເປັນຄວາມຈິງ ວ່າພວກທະຫານຣັດເຊຍ ເຂົ້າໄປຢູ່ໃນດິນແດນຂອງຢູເຄຣນ ນັ້ນ ໃນວັນພຸດວານນີ້ ກະຊວງການຕ່າງປະເທດສະຫະລັດກ່າວວ່າ ຣັດເຊຍໄດ້ສົ່ງອຸບປະກອນ ທະຫານຫຼາຍຂຶ້ນເຂົ້າໄປໃນພາກຕາເວັນອອກຂອງຢູເຄຣນ  ຢູ່ໃກ້ໆກັບສອງຫົວເມືອງຫົວເມືອງຊາຍແດນທີ່ສຳຄັນ ທີ່ຢູ່ພາຍໃຕ້ການຄວບຄຸມຂອງພວກກະບົດນັ້ນ